# Centrálne číslo zmluvy /2016

# Kúpna zmluva

uzatvorená podľa ustanovenia § 409 a násl. Zákona č. 513/1991 Zb. Obchodný zákonník v znení nesk. predpisov v súlade s ustanovením § 536 a násl. Zákona č. 513/1991 Zb. Obchodný zákonník (ďalej len „ zmluva“) uzatvorená medzi

**Článok I.**

**Zmluvné strany**

**Predávajúci a zhotoviteľ:**

Obchodné meno:

Sídlo:

Zapísaný:

Zastúpený:

IČO:

DIČ:

IČ DPH:

Bankové spojenie:

Číslo účtu :

(ďalej len „predávajúci“)

a

**Kupujúci a objednávateľ:**

Obchodné meno: **Mesto Trnava**

Sídlo: Hlavná 1, 917 71 Trnava

Zastúpený: JUDr. Peter Bročka, LL.M., primátor mesta

Osoba zodpovedná za technickú oblasť: Ing. Peter Babinec, vedúci odboru dopravy a komunálnych služieb

IČO: 00313114

DIČ: 2021175728

Bankové spojenie: VÚB a.s.

Číslo účtu : IBAN SK 5902000000000026925212

(ďalej len „kupujúci“ a spolu s „predávajúcim“ ďalej len „zmluvné strany“)

**Preambula**

Kupujúci vyhlásil v súlade so zákonom č. 343/2015 Z. z. o verejnom obstarávania zákazku s nízkou hodnotou na dodanie tovaru s názvom „Vianočné exteriérové osvetlenie mesta Trnava“. Na predmetný postup zadávania zákazky predložil súťažnú ponuku aj predávajúci. Na základe vyhodnotenia súťažných ponúk predložených na predmetný postupu zadávania zákazky bol predávajúci vyhodnotený ako úspešný uchádzač.

**Článok II.**

**Predmet kúpnej zmluvy**

1. Touto kúpnou zmluvou sa zaväzuje predávajúci kupujúcemu:

* dodať nasledovný predmet kúpnej zmluvy:

Osvetlenie Mestskej veže na Trojičnom námestí v Trnave:

LED svetelný záves (ľadová biela) zábradlia mestskej veže, výška závesu 1,5 m, zábradlie dĺžka 9 m x 4 strany, celkový počet LED 5400

Osvetlenie a výzdoba vianočného stromu na Trojičnom námestí v Trnave

Priestorová špička vianočného stromu LED ľadová biela, 3D hviezda výška 90 cm na dvojmetrovej kotviacej tyči (návrh v prílohe) – 1 kus

Ozdobná vianočná guľa, plast lesklý priemer 20 cm farba zlatá lesklá, počet 40 kusov

Ozdobná vianočná guľa, plast lesklý priemer 20 cm farba biela lesklá, počet 40 kusov

Svetelná vianočná vločka 6cípa o priemere 50 cm, LED ľadová biela, počet 20 kusov

Svetelná guľa LED ľadová biela fiberglassová (resp. kobercová) priemer 50 cm, počet 15 kusov

LED string exteriérová ľadová biela reťaz dĺžka 20m počet LED 120/1 reťaz, rozostup 10 cm, dĺžka osvetlenia celkom 720 m

Osvetlenie ulice Divadelná

Svetelný previs nad ulicou, šírka ulice 5,5m, (LED string exteriér, ľadová biela ) dĺžka medzi kotviacimi lanami 20m, počet kotviacich lán 4, celková dĺžka reťazí aj s previsom 80m, rozostup LED na 1 reťazi 10 cm, počet reťazí 55

Osvetlenie Hlavnej ulice

Jeden kus svetelná brána umiestnená pred Radnicou na Hlavnej ul. č. 1 – obvod poloblúka 15 m, spodná výška 3,5 m,   
Prierez oblúka : bočná šírka 120cm x čelná šírka 140 cm, rozložiteľná, výplet umelá čečina a LED string exteriér ľadová biela celkový počet LED 7 200, pripevnenie k dlažbe betónovými blokmi

Svetelný záves LED ľadová biela zábradlia balkóna Radnice, výška závesu 1 m, dĺžka 14 m, rozostup LED 10 cm, celkový počet LED na závese 1400.

Svetelná dekorácia štyroch stĺpov pri vstupe do Radnice, reťaz LED ľadová biela celkový počet LED na 1 stĺpe 480.

Jeden kus svetelnej dekorácie „Kráľovská koruna“ 3D, rozmer 200x200 cm, výška 130 cm, osvetlenie konštrukcie vnútorného výpletu LED diódy červené, osvetlenie vonkajšej konštrukcia koruny LED zlatá. Koruna má po obvode vzor ľalie z Anjou na vrchole ktorých sú umiestnené kríže t.j. 4 vrcholy a 4 kríže. (návrh v prílohe)

Ostatné

Svetelná výzdoba jedného stromu na ul. Hollého : LED modrá svetelná vianočná vločka 6 cípa o priemere 50 cm, počet 30 kusov

Svetelná výzdoba siedmich stromov na Nám. sv. Mikuláša, na každom strome bude LED ľadová biela LED svetelná reťaz rozostup LED 10 cm, 1200 LED/strom, celkom 140 kusov reťazí

* vykonať montáž a demontáž predmetu kúpy. Presné umiestnenie predmetu kúpy bude zástupca predávajúceho konzultovať na základe písomnej výzvy kupujúceho, s jeho povereným zástupcom.

Predávajúci je povinný dodať predmet zmluvy podľa podmienok dohodnutých v tejto kúpnej zmluve, ktorý predmet zmluvy bude zodpovedať obsahu ponuky úspešného uchádzača a bude v súlade so špecifikáciou stanovenou v súťažných podkladoch a v ponuke uchádzača.

* previesť na kupujúceho vlastnícke právo k predmetu kúpnej zmluvy
* odovzdať kupujúcemu všetky doklady, ktoré sa na tovar ako predmet kúpnej zmluvy vzťahujú, t. j. doklady, ktoré sú potrebné na prevzatie a na ďalšie užívanie tovaru
* zabezpečiť zaškolenie zodpovedného zamestnanca kupujúceho s prácou tovaru

1. Touto kúpnou zmluvou sa zaväzuje kupujúci predávajúcemu:

* zaplatiť kúpnu cenu podľa podmienok dohodnutých v článku III. tejto kúpnej zmluvy a prevziať predmet kúpnej zmluvy podľa podmienok dohodnutých touto kúpnou zmluvou.
* špecifikovať presnú lokalitu umiestnenia jednotlivých druhov tovaru tvoriacich predmet zmluvy

1. Predávajúci sa zaručuje, že predmet kúpnej zmluvy bude kupujúcemu dodaný  v rozsahu, kvalite a za podmienok dohodnutých v tejto kúpnej zmluve.
2. Predávajúci je povinný odovzdať kupujúcemu doklady, ktoré sú potrebné na prevzatie a na užívanie tovaru, a to preberací protokol a iné doklady súvisiace s  prevádzkou predmetu kúpnej zmluvy. Všetky doklady budú odovzdané pri preberaní predmetu kúpnej zmluvy.

**Článok III.**

**Cena, splatnosť, spôsob jej platenia.**

1. Kupujúci je povinný zaplatiť za tovar kúpnu cenu a prevziať dodaný tovar v súlade s

touto zmluvou.

1. Zmluvné strany sa dohodli na nasledovnej kúpnej cene za predmet kúpnej zmluvy, ktorá bola uvedená v cenovej ponuke predávajúceho zo dňa ............ a to nasledovne :

|  |  |  |
| --- | --- | --- |
| **Tovar** |  | |
| cena s DPH/1 kus | cena tovaru s DPH celkom |
| LED svetelný záves (ľadová biela) zábradlia Mestskej veže na Trojičnom námestí, výška závesu 1,5 m, zábradlie dĺžka 9 m x 4 strany, celkový počet LED 5400 |  |  |
| **STROM NA TROJIČNOM NÁMESTÍ:** |  |  |
| Priestorová špička vianočného stromu LED ľadová biela, 3D hviezda výška 90 cm na dvojmetrovej kotviacej tyči |  |  |
| Ozdobná vianočná guľa, plast lesklý priemer 20 cm farba zlatá lesklá |  |  |
| Ozdobná vianočná guľa, plast lesklý priemer 20 cm farba biela lesklá |  |  |
| Svetelná vianočná vločka 6cípa o priemere 50 cm, LED ľadová biela |  |  |
| Svetelná guľa LED ľadová biela fiberglassová (resp. kobercová) priemer 50 cm |  |  |
| LED string exteriérová ľadová biela reťaz dĺžka 20m počet LED 120/1 reťaz, rozostup 10 cm |  |  |
| **DIVADELNÁ ULICA : celá dĺžka** |  |  |
| Svetelný previs nad ulicou, šírka ulice 5,5m, (LED string exteriér, ľadová biela ) dĺžka medzi kotviacimi lanami 20m, počet kotviacich lán 4, celková dĺžka reťazí aj s previsom 80m, rozostup LED na 1 reťazi 10 cm, počet reťazí 55 |  |  |
| **HLAVNÁ ULICA č. 1 – priestor pred Radnicou :** |  |  |
| Svetelná brána umiestnená pred Radnicou na Hlavnej ul. č. 1 – obvod poloblúka 15 m, spodná výška 3,5 m,  Prierez oblúka : bočná šírka 120cm x čelná šírka 140 cm, rozložiteľná, výplet umelá čečina a LED string exteriér ľadová biela celkový počet LED 7 200, pripevnenie k dlažbe betónovými blokmi |  |  |
| Svetelný záves LED ľadová biela zábradlia balkóna Radnice, výška závesu 1 m, dlžka 14 m, rozostup LED 10 cm, celkový počet LED na závese 1400 |  |  |
| Svetelná dekorácia stĺpu pri vstupe do Radnice, reťaz LED ľadová biela celkový počet LED na 1 stĺpe 480 |  |  |
| Svetelná dekorácia „Kráľovská koruna“ 3D, rozmer 200x200 cm, výška 130 cm, osvetlenie konštrukcie vnútorného výpletu LED diódy červené, vonkajšia konštrukcia koruny LED zlatá (nákres v prílohe) |  |  |
| **OSTATNÉ STROMY :** |  |  |
| Svetelná výzdoba (strom na križovatke ul. Hollého a Univerzitného námestia) : LED modrá svetelná vianočná vločka 6 cípa o priemere 50 cm |  |  |
| Svetelná výzdoba (strom Nám. sv. Mikuláša) : LED ľadová biela LED svetelná reťaz rozostup LED 10 cm, celkom 1200 LED/strom |  |  |
| **KÚPNA CENA CELKOM S DPH** |  |  |

1. Cena za montáž predmetu kúpy uvedeného v ods. 2 tohto článku je dohodnutá na čiastku .......... EUR/1 osobohodina , t.j. na čiastku ............EUR/1 osobohodina.

Cena za celkový počet osobohodín použitých pri montáži predmetu kúpy bude vyšpecifikovaná a uhradená samostatnou faktúrou, až po vykonaní celkovej montáže. Podkladom pre vystavenie faktúry bude písomný protokol podpísaný zástupcami zmluvných strán o odovzdaní a prevzatí montážnych prác.

Protokol bude obsahovať presný počet osobohodín, ktoré predávajúci použil na montáž jednotlivých častí predmetu kúpy a ktorý počet bol odsúhlasený zástupcom kupujúceho najneskôr do 3 dní odo dňa ukončenia montáže predmetu kúpy.

1. Predávajúci bude fakturovať kupujúcemu kúpnu cenu predmetu kúpnej zmluvy po protokolárnom odovzdaní predmetu kúpnej zmluvy podľa ust. Čl. IV. ods. 4) zmluvy. Splatnosť faktúr je 30 dní od ich doručenia kupujúcemu.

Kupujúci zaplatí kúpnu cenu bezhotovostným spôsobom zo svojho účtu na účet predávajúceho, pričom kúpna cena sa považuje za zaplatenú dňom pripísania finančných prostriedkov vo výške zodpovedajúcej výške kúpnej ceny na účet predávajúceho.

**Článok IV.**

**Dodanie a čas plnenia predmetu kúpy**

1. Miestom dodania predmetu kúpnej zmluvy je Mesto Trnava, Mestský úrad Trhová ul. 3. 917 01 Trnava.
2. Miesto montáže jednotlivých častí predmetu kúpy je uvedené pri jednotlivých druhoch tovaru v čl. III. ods. 2. Presné umiestnenie predmetu kúpy bude zástupca predávajúceho konzultovať na základe písomnej výzvy kupujúceho, s jeho povereným zástupcom.

4 ) Kupujúci a predávajúci sú povinní potvrdiť prevzatie predmetu kúpnej zmluvy a dokladov,

ktoré sa na predmet kúpnej zmluvy vzťahujú, t. j. dokladov, ktoré sú potrebné na prevzatie

a na užívanie tovaru, od predávajúceho. Protokol bude obsahovať aj presný počet

osobohodín, ktoré predávajúci použil na montáž predmetu kúpy a ktorý počet bol

odsúhlasený zástupcom kupujúceho najneskôr do 3 dní odo dňa ukončenia montáže

predmetu kúpy.

1. Predávajúci je povinný dodať predmet zmluvy a vykonať jeho montáž najneskôr do 29. novembra 2017
2. Predávajúci je povinný začať vykonávať demontáž v lehote od 7. januára 2018

**Článok V.**

**Nadobudnutie vlastníckeho práva k predmetu kúpnej zmluvy**

**Nebezpečenstvo škody na predmete kúpy**

1. Kupujúci nadobudne vlastnícke právo k predmetu kúpnej zmluvy, v okamihu zaplatenia celej kúpnej ceny za predmet kúpnej zmluvy.
2. Nebezpečenstvo škody na predmete kúpnej zmluvy prechádza z predávajúceho na kupujúceho momentom, kedy je predmet kúpnej zmluvy predávajúcim kupujúcemu odovzdaný a kupujúci potvrdí jeho prevzatie.

**Článok VI.**

**Vady tovaru, uplatňovanie nárokov z vád tovaru, záruka**

1. V prípade, že predávajúci nedodá predmet kúpnej zmluvy v kvalite a podľa technických parametrov tvoriacich neoddeliteľnú súčasť tejto zmluvy, predmet kúpnej zmluvy vykazuje vady. Za vady predmetu kúpnej zmluvy sa považuje aj dodanie iného predmetu kúpnej zmluvy, než určuje zmluva a taktiež aj vady v dokladoch potrebných na užívanie predmetu kúpnej zmluvy.
2. Predávajúci zodpovedá za vadu predmetu kúpnej zmluvy ktorú má v okamihu, keď prechádza nebezpečenstvo škody na predmete kúpnej zmluvy na kupujúceho, t. j. v čase odovzdania a prevzatia predmetu kúpnej zmluvy. Predávajúci zodpovedá takisto za vadu, ktorá vznikne po dobe prechodu nebezpečenstva škody na predmete kúpnej zmluvy, ak je spôsobená porušením jeho povinností. Povinnosti predávajúceho vyplývajúce zo záruky za akosť predmetu kúpnej zmluvy tým nie sú dotknuté.
3. Kupujúci je povinný prezrieť predmet kúpnej zmluvy pri preberaní čo najskôr po prechode nebezpečenstva škody na tovare, a to najneskôr v lehote:

* do 10 dní odo dňa prevzatia predmetu kúpnej zmluvy v prípade viditeľných vád a v prípade ich zistenia oznámiť ich v uvedenej lehote v uplatnenej písomnej reklamácii predávajúcemu doporučeným listom alebo e-mailom,
* do 30 dní v prípade skrytých vád a v prípade ich zistenia oznámiť ich v uvedenej lehote v uplatnenej písomnej reklamácii predávajúcemu doporučeným listom alebo e-mailom.

1. Kupujúci je oprávnený uplatňovať nároky z vád tovaru, ak podá predávajúcemu správu o vadách tovaru bez zbytočného odkladu po tom, čo vady zistil, alebo pri vynaložení odbornej starostlivosti mal zistiť pri prehliadke tovaru, najneskôr v lehotách uvedených v ods. 3 tohto článku zmluvy. Pri vadách, na ktoré sa vzťahuje záruka za akosť, platí namiesto tejto lehoty záručná doba.
2. V prípade vyskytnutia sa vady na predmete kúpnej zmluvy, ktorá spôsobuje porušenie zmluvy podstatným spôsobom je povinný kupujúci vo včasnom oznámení vád tovaru predávajúcemu uplatniť i voľbu nároku, akým spôsobom požaduje vadu odstrániť. Kupujúci je oprávnený:
   * 1. požadovať odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád tovaru
     2. požadovať odstránenie vád opravou tovaru, ak sú vady opraviteľné
     3. požadovať primeranú zľavu z kúpnej ceny, alebo
     4. odstúpiť od zmluvy.
3. Ak je dodaním predmetu kúpnej zmluvy s vadami zmluva porušená nepodstatným spôsobom, môže kupujúci požadovať buď dodanie chýbajúcej časti a odstránenie ostatných vád predmetu kúpnej zmluvy.
4. Predávajúci sa zaväzuje poskytnúť týmto kupujúcemu záruku na predmet kúpnej zmluvy v trvaní na 24 mesiacov. Záručná doba začína plynúť odo dňa prevzatia predmetu kúpnej zmluvy. Záručný servis sa vzťahuje na všetky súčasti a komponenty, výmenu chybných súčiastok. Akékoľvek opravy bude vykonávať výlučne vyškolený technik predávajúceho. Čas odstránenia poruchy je do 72 hodín od jej nahlásenia a to vzhľadom na charakter predmetu kúpy, počas kalendárnych dní pondelok až nedeľa v čase od 8,00 do 18,00 hod.
5. Počas záručnej doby je kupujúci povinný podať predávajúcemu správu o poruchách predmetu kúpnej zmluvy bez zbytočného odkladu po tom, ako vadu zistil (telefonicky, e-mailom).
6. Záručná doba sa predlžuje o dobu, počas ktorej sú v rámci záručnej opravy odstraňované poruchy, za ktoré zodpovedá predávajúci a kupujúci nemôže predmet kúpnej zmluvy riadne užívať.
7. Nároky vyplývajúce zo záruky nie je možné uplatňovať v týchto prípadoch:
   * Pri prirodzenom opotrebovaní predmetu kúpnej zmluvy
   * Pri poruchách vzniknutých používaním predmetu kúpnej zmluvy na prácu, ktorá je v rozpore s jeho určením.
   * Pri poruchách vzniknutých zanedbaním obvyklej údržby predmetu kúpnej zmluvy
   * Pri neoprávnenom zásahu do konštrukcie predmetu kúpnej zmluvy
   * Pri oprave predmetu kúpnej zmluvy vykonanej neautorizovanou opravovňou.

**Článok VII.**

**Sankcie**

1. Predávajúci sa zaväzuje zaplatiť kupujúcemu zmluvnú pokutu vo výške 0,05 % z kúpnej ceny, za každý deň omeškania, celkovo však maximálne 10% z celkovej zmluvnej ceny za začatý deň v prípade, že sa dostane do omeškania s dodaním predmetu kúpnej zmluvy v dohodnutom čase.
2. Kupujúci sa zaväzuje zaplatiť predávajúcemu zmluvnú pokutu vo výške 0,05% z kúpnej ceny, za každý deň omeškania, celkovo však maximálne 10% z celkovej zmluvnej ceny za začatý v prípade, že sa dostane do omeškania so zaplatením kúpnej ceny.
3. Zaplatením zmluvnej pokuty podľa bodu 1. alebo 2 tohto článku zmluvy, nevzniká nárok zmluvných strán na uplatňovanie a vymáhanie náhrady škody, ktorá vznikne v dôsledku porušenia povinnosti, na ktorú sa viaže povinnosť zaplatenia zmluvnej pokuty.

**Článok VIII.**

**Záverečné ustanovenia**

1. Zmluvné strany sa dohodli, že túto kúpnu zmluvu je možné zmeniť len na základe vzájomnej dohody zmluvných strán vo forme písomných dodatkov.
2. Zmluvné strany sa dohodli, že v prípade sporov budú tieto riešiť predovšetkým spôsobom vzájomných jednaní tak, aby prišlo k mimosúdnej dohode. Pokiaľ nebude možné nájsť kompromisné riešenie mimosúdnou dohodou, budú zmluvné strany riešiť spory súdnou cestou, pričom príslušným súdom bude všeobecný súd odporcu.
3. Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle Mesta Trnava, ktorým je internetová stránka Mesta Trnava podľa zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Je vyhotovená v piatich vyhotoveniach, dva pre predávajúceho a tri vyhotovenia pre kupujúceho.
4. Zmluvné strany vyhlasujú, že uvedené obchodné podmienky v podobe práv a povinností upravených v tejto kúpnej zmluve vyjadrujú ich slobodnú a vážnu vôľu. Po tom, čo sa oboznámili s obsahom tejto zmluvy, na znak súhlasu ju zástupcovia zmluvných strán podpisujú.

Dňa

..............................................................

JUDr. Peter Bročka, LL.M.

konateľ

za predávajúceho